b'\n_START_ARTICLE_\nEmergenza\n_START_PARAGRAPH_\nEmergenzafestivalen er en verdensomspennende bandkonkurranse der 150 byer i hele verden arrangerer innf\xc3\xb8rende runder og semifinale runder. Deretter blir det arrangert nasjonale og regionale finaler der vinnerne av disse drar videre til den internasjonale finalen. Denne finner sted p\xc3\xa5 Taubertal Open-Air Festival i Tyskland. I de innledende rundene og i semifinalene er det publikum som stemmer frem sine vinnere, mens det i de regionale og nasjonale finalene, samt i den store internasjonale finalen er internasjonale fagjurier som k\xc3\xa5rer vinnerne. Vinneren av den internasjonale finalen f\xc3\xa5r, i tillegg til tittelen "the best band on the planet", en profesjonell plateproduksjon, en sponset turne i USA, musikkinstrumenter og utstyr. De beste individuelle musikerne blir ogs\xc3\xa5 premiert med utstyr. _NEWLINE_I 2007 vant Mirramaze den norske og den nordiske finalen og representerte dermed Norden i den internasjonale finalen i Tyskland. I 2011 vant Oslogruppen Envy den internasjonale finalen.'